jeudi 28 septembre 2017
KUNDE ME NGWÉS
Bôt ba kôba ba bi tep kunde. Hala wee ba bi neebe nigbene i tôl Hilôlômbi. Jon bôt ba kôba ba bi tjél jôp i base i baôm mbom isi.I yoñ sat u nyi, yon u tôgbene. I jam lini jon li yé nkaa i Ngog Lituba. Hilôlômbi a nyi mam momasôna ndi i jam wa gwel u yé kunde. Hala wee u nla pohol i ke i njel i yé longe tole i njel i yé béba. Mambén ma Hilôlômbi ma yé kunde inyuu i mut a nhémle Hilôlômbi. U nol bañ, u nip bañ i ke bisu. Mambén mana ma mboñ we le u nimis bé libak joñ li mut, maséé moñ i ba mut binam, hégél i Hilôlômbi.
Bot ba kôba bon ba bi bot mambén, hala wee ba bé kunde, hala wee ba bééna yi ni pék, hala wee ba bé gwés le loñ mee i ba kunde, hala wee Hilôlômbi a bi pôdôs bo. Mbén i nkiha ni mbog bihégél. Ngim loñ i nla bé niñ ibale bo mbén i ta bé. Hilôlômbi a bi heg mut i pôna nye. Jon Hilôlômbi a bi heg mut i pôna yé.Hala wee mut a ba kunde. Mut a yé kunde i pot maliga ni i ba mut telep sép.
Yaônde, 02 kondoñ 2017
Nkam PondiPondi
Publié par antoinepondipondi à 22:02
Aucun commentaire:
Inscription à : Publier les commentaires (Atom)
sag_Latn kam_Latn bam_Latn bam_Latn lua_Latn epo_Latn fra_Latn fra_Latn fra_Latn